ຝຣັ່ງ ບຸກກວດຄົ້ນຫາພວກຫົວຮຸນແຮງຈັດ ທີ່ກ່ຽວຂ້ອງກັບການໂຈມຕີ ຫຼາຍກວ່າ 150 ແຫ່ງ 
ການບຸກກວດຄົ້ນ ໄດ້ປະຕິບັດໄປ ເມື່ອຕອນເຊົ້າວັນຈັນມື້ນີ້ ໃນຫຼາຍໆເມືອງ ອັນເປັນຜົນໃຫ້ມີການຈັບກຸມ ໄດ້ ຫຼາຍກວ່າສິບຄົນ ພ້ອມດ້ວຍອາວຸດຈຳນວນນຶ່ງ.
ບັນດາຕຳຫຼວດຝຣັ່ງ ໄດ້ທຳການບຸກກວດຄົ້ນ  ຕໍ່ພວກຜູ້ຕ້ອງສົງໄສ ວ່າເປັນພວກອິສລາມຫົວຮຸນແຮງຈັດ ໃນທົ່ວປະເທດ ອີງຕາມການກ່າວຖະແຫລງ ໃນວັນຈັນມື້ນີ້ ຂອງ ນາຍົກລັດຖະມົນຕີຝຣັ່ງ ທ່ານ Manuel Valls ການບຸກກວດຄົ້ນ ໄດ້ຖືກປະຕິບັດໄປເມື່ອຕອນເຊົ້າວັນຈັນມື້ນີ້ ໃນເມືອງ Toulouse Grenoble Jeumont Lyon ແລະ ຊານ ເມືອງປາຣີ ຂອງ Bobigny ອັນເກີດຜົນໃຫ້ມີການຈັບກຸມ ໄດ້ ຫຼາຍກວ່າສິບຄົນ ແລະ ຢຶດໄດ້ອາວຸດຈຳນວນນຶ່ງ ທີ່ປະກອບມີ ຈະຫຼວດໝາກປີ ປືນ Kalashnikov ແລະເສື້ອກັນກະສຸນຕ່າງໆ ເຫຼົ່ານັ້ນ ທ່ານ Valls ເວົ້າເປັນພາສາຝຣັ່ງວ່າ  ແຕ່ມັນ ຍັງອາດມີອີກ ນາຍົກ ລັດຖະມົນຕີ ໄດ້ກ່າວວ່າ ທ່ານບໍ່ໄດ້ພະຍາຍາມເຮັດໃຫ້ພວກຄົນຢ້ານກົວ ແຕ່ ການບຸກກວດຄົ້ນ ແລະ ການຈັບກຸມ ທີ່ໄດ້ປະຕິບັດໄປແລ້ວນັ້ນ ໃນຂະນະທີ່ຝຣັ່ງກຽມພ້ອມ ທີ່ຈະທຳການເຄົາລົບ ບັນດາຜູ້ເຄາະຮ້າຍ ໃນການໂຈມຕີກໍ່ການຮ້າຍເມື່ອວັນສຸກຜ່ານມາ ຢູ່ທີ່ 6 ຈຸດທົ່ວນະຄອນປາຣີ ທີ່ໄດ້ສັງຫານ 129 ຄົນ ແລະ ອີກຫຼາຍກວ່າ 350 ຄົນໄດ້ຮັບ ບາດເຈັບ ດ້ວຍການຢືນງຽບສະຫງົບ ໃນຕອນກາງເວັນວັນຈັນມື້ນີ້ ຈຳນວນຂອງຜູ້ທີ່ເສຍ ຊີວິດ ແມ່ນໄດ້ຢຸດຢູ່ 132 ຄົນ ແຕ່ໄດ້ຖືກເລື່ອນລົງ ຫຼັງຈາກທີ່ປາກົດວ່າ ມີການນັບຜິດພາດ ປະທານາທິບໍດີ ຝຣັ່ງ ທ່ານ Francios Hollande ແມ່ນມີກຳນົດ ຈະທຳພິທີຂີດໝາຍ ຢືນ ງຽບສະຫງົບ ເພື່ອລະລຶກເຖິງດວງວິນຍານຂອງຜູ້ທີ່ເສຍຊີວິດ ຢູ່ທີ່ຄຸ້ມ Sorbonne ສະຫະພາບຢູໂຣບ ໄດ້ຂໍຮ້ອງບັນດາສະມາຊິກປະເທດທັງມວນ ປະກອບສ່ວນ ໃນພິທີຢືນ ງຽບສະຫງົບນຳດ້ວຍ ບັນດາເຈົ້າໜ້າທີ່ ຢູ່ທີ່ສຳນັກງານໃຫຍ່ຂອງອົງການ ນາໂຕ້ ໃນນະ ຄອນ Brussels ຈະທຳພິທີຢືນງຽບສະຫງົບນາທີນຶ່ງເຊັ່ນກັນ ໃນວັນອາທິດວານນີ້ ເຮືອບິນລົບຝຣັ່ງຫຼາຍລຳ ໄດ້ເປີດສາກເລີ້ມໂຈມຕີທາງອາກາດຢ່າງ ໃຫຍ່ ຕໍ່ທີ່ໝັ້ນຂອງພວກລັດອິສລາມ ຫຼື IS ຢູ່ໃນເມືອງ Raqqa ຂອງຊີເຣຍ ເຊິ່ງໄດ້ທຳ ລາຍ ສູູນປະຕິບັດການ ແລະ ຄ້າຍເຝິກແອບ ພວກເຮືອບິນລົບດັ່ງກ່າວ ໄດ້ບິນອອກຈາກປະເທດ ຈໍແດນ ແລະ ສະຫະລັດອາຣັບເອເມີເຣັສ ແລະ ໄດ້ປະຕິບັດການ ໃນການປະສານສົບທົບ ກັບກອງກຳລັງສະຫະລັດ ຖະແຫລງການຂອງກອງທັບຝຣັ່ງ ກ່າວວ່າ ເຮືອບິນລົບ 10 ລຳ ໄດ້ນຳໃຊ້ລະເບີດ 20 ລູກ ຖິ້ມໃສ່ເປົ້າໝາຍຕ່າງໆຂອງພວກລັດອິສລາມ ອັນເປັນການໂຈມຕີ ທີ່ໃຫຍ່ທີ່ສຸດຂອງຝຣັ່ງ ໃນປັດຈຸບັນນີ້ ທີ່ແນເປົ້າໝາຍໃສ່ພວກ IS ຢູ່ໃນຊີເຣຍ ປະທານາທິບໍດີ Hollande ໄດ້ເອີ້ນການໂຈມຕີດ້ວຍປືນ ແລະລະເບີດສະລະຊີບ ຂອງ ວັນສຸກຜ່ານມາ ນັ້ນ ວ່າ ເປັນການ ໃນຄວາມຄືບໜ້າທີ່ອາດມີສ່ວນກ່ຽວຂ້ອງ ທີ່ອົງການຂ່າວ Reuters ລາຍງານວ່າ ສະຫະລັດ ໄດ້ນຳສົ່ງລູກປືນຊຸດທີສອງໄປໃຫ້ ກຸ່ມແນວໂຮມ ຊາວຊີເຣຍ ແລະ ອາຣັບ ທີ່ກຳລັງຕໍ່ສູ້ຕ້ານ ພວກ IS ຢູ່ໃນພາກເໜືອຂອງຊີເຣຍ ອົງການຂ່າວ Reuters ໄດ້ອ້າງອີງເຖິງຄຳເວົ້າຂອງເຈົ້າໜ້າທີ່ສະຫະລັດທ່ານນຶ່ງ ທີ່ກ່າວວ່າ ພວກຍຸດໂທປະກອນ ໄດ້ຖືກນຳສົ່ງຜ່ານທາງພາກພື້ນດິນ ພາລະກິດການລຳລຽງຄັ້ງນຶ່ງ ໃນເມື່ອກ່ອນ ແມ່ນໄດ້ປະຕິບັດ ໂດຍທາງອາກາດ ໃນເດືອນຕຸລາ 'Act of War'